Diari Oficial de la Generalitat Valenciana


Sumari del DOGV 4618, del 29-10-2003 (2003/11265)

ACORD de 28 de juliol de 2003 de la Comissió Territorial d'Urbanisme de València, relatiu a la modificació núm. 22 del Pla General d'Ordenació Urbana (Equipaments Públics) d'Aldaia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11174


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

ACORD de 28 de juliol de 2003 de la Comissió Territorial d'Urbanisme de València, relatiu a la modificació núm. 22 del Pla General d'Ordenació Urbana (Equipaments Públics) d'Aldaia. [2003/X11102]
  
Vist l'expedient remés per l'Ajuntament d'Aldaia referit a la modificació núm. 22 del Pla General d'Ordenació Urbana (Equipaments Públics), a l'efecte de l'aprovació definitiva, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Acord del Ple municipal, de data 28 de gener de 2003. Després del pertinent període d'informació pública (publicació en el DOGV núm. 4441, de data 17 de febrer de 2003 i en el diari Las Provincias, de 17 de febrer del mateix any) sense que s'hi presentaren al·legacions, es va aprovar provisionalment pel mateix òrgan amb data 29 d'abril de 2003. L'expedient va tenir entrada en aquest Servei Territorial d'Urbanisme el 19/05/03.
  
Segon. El projecte de modificació consta de la memòria justificativa, i la nova redacció de l'article 41.4 de les normes urbanístiques.
  
En l'expedient remés per la corporació local consta l'informe favorable a la modificació emés per la Conselleria de Cultura i Educació el 4/03/03. Així mateix es va donar audiència als municipis següents (Alaquàs, Torrent, Xiva, Xirivella, Quart de Poblet).
  
Tercer. La modificació té per objecte concretar la redacció d'alguns aspectes de l'article 41.4, referit a parcel·les destinades a equipaments públics, en els que se remitent a les condicions establides en l'article 95.3 de les normes urbanístiques per a zones d'ús terciari en sòl urbà.
  
La nova redacció de l'article 41.4 (text en negreta), és la següent:
  
?4. En aquells emplaçaments que, estant destinats a equipaments públics, no tinguen assenyalada l'edificabilitat pels plans de règim urbanístic o per les fitxes d'actuacions urbanístiques en desenvolupament del Pla, s'aplicaran les condicions assenyalades en l'article 95.3, que aquestes normes estableixen per al cas T.1, amb l'excepció de la reserva d'aparcaments, de la regulació de l'altura de coronació i de la regulació de volades. La reserva d'aparcaments serà regulada per les normes de caràcter general contingudes en l'article 119 del PGOU. L'altura de coronació podrà aconseguir els 18,50 m en una superfície en projecció en planta que no excedisca del 5% de la total de la de la parcel·la. Es permet el vol de volades i cornises sobre la via pública fins a un màxim de 80 cm, amb la condició que se situen com a mínim a 5 m sobre la rasant del carrer en la línia de façana i que el carrer sobre la qual es produeixen aquests vols tinga un ample mínim de 15 m en tota la longitud de la façana. Per a la resta d'elements volats, es permet:
  
- En carrers de qualsevol amplària, impostes i motlures per damunt de 2,50 m sobre la rasant del carrer en la línia de fatxada, amb un ixent màxim de 20 cm i un gruix màxim de 40 cm.
  
- En carrers d'amplària mínima 20 m, cossos volats per damunt de 2,50 m sobre la rasant del carrer en la línia de façada, el vol màxim de la qual no supere els 2 m ni el 20% de l'ample de la vorera. Aquests dits cossos volats, en cada planta, no podran ocupar més del 10% de la longitud cada façana?.
  
La corporació local considera que la proposta tracta de resoldre les limitacions que l'actual redacció de l'article 41.4, en els aspectes abans citats, ocasionava als projectes arquitectònics dels equipaments públics, i amb aquest fi s'estableix una excepció parcial en les exigències de l'article 95.3 (apartats j i l) de les ordenances, que afecta només els equipaments públics i sota determinades condicions. Finalment, es determina el règim aplicable a aquests pel que fa a aparcaments, que en l'actual redacció queda obert.
  
Quart. En l'expedient remés per la corporació local consten les còpies de les peticions d'informe realitzades, el 5/02/03, a les conselleries de Sanitat i de Cultura i Educació.
  
El 3/04/03 es va rebre en aquest Servei Territorial l'informe favorable emés per la Conselleria de Cultura i Educació, en els termes següents:
  
?...la modificació del règim urbanístic determinat en l'art. 41 de les normes del Pla General, dedicat a equipaments públics, afecta els apartats relatius a altura de coronació i volades sobre la via pública a fi de no limitar les possibilitats expressives dels projectes arquitectònics, no conté consideracions contràries als paràmetres establits per aquesta Conselleria per a la construcció de centres docents del tipus que construeix aquesta Conselleria a partir de la implantació de la LOGSE.
  
La modificació pel que fa a la matèria competència d'aquesta Conselleria no altera la demanda de llocs escolars existent, ja que no qualifica nou sòl residencial?.
  
Cinqué. Aldaia disposa de Pla General d'Ordenació Urbana, aprovat definitivament per la Comissió Territorial d'Urbanisme el 5 de gener de 1990.
  
Sisé. La Comissió Informativa de la Comissió Territorial d'Urbanisme de València, en la sessió del dia 23 de juliol de 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'art. 38, de la Llei 6/1994, de 15 de novembre, reguladora de l'activitat urbanística, en endavant LRAU.
  
Segon. La documentació està completa a l'efecte del compliment del que disposa l'art. 27 de la LRAU.
  
Tercer. La modificació proposada que afecta a l'article 41.4 (Equipaments) del capítol II de les ordenances, referit a sistemes generals i locals, regula i concreta diversos aspectes del règim aplicable als terrenys destinats a equipaments públics, que no tenen assenyalada l'edificabilitat en els plans de règim urbanístic o en les fitxes d'actuacions urbanístiques del Pla general; per tant, s'entén justificada i es considera correcta des del punt de vista urbanístic d'acord amb el que estableix l'art. 40 de la LRAU.
  
Respecte al que disposa l'art. 17 de l'annex del Reglament de Planejament de la Comunitat Valenciana no es produeix un increment d'aprofitament lucratiu ja que només es concreten aspectes puntuals de les condicions d'edificació d'equipaments públics.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 28 de juliol de 2003, acorda: aprovar definitivament la Modificació núm. 22 del Pla General d'Ordenació Urbana d'Aldaia (Equipaments Públics).
  
Contra el present acord, que no posa fi a la via administrativa, es pot interposar recurs d'alçada davant de la Secretària Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol de 2003.- La secretària de la Comissió Territorial d'Urbanisme, p.s.: Florentina Pedrer Gil.